18/05/2016 | Administración LocalMunicipal
Santiago de Compostela
Servizo de Contratación
Servizo alleo de prevención de riscos laborais para o Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo alleo de prevención de riscos laborais para o Concello de Santiago de Compostela. REFERENCIA DO EXPEDIENTE: CON/6/2016. TIPO DE LICITACIÓN: 69.378,91 €/ano. PRAZO DE EXECUCIÓN: establécese un prazo de execución de DOUS ANOS. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o día 17 de xuño de 2016. CLASIFICACIÓN DO CONTRATISTA: non se esixe (RD 773/2015). DOCUMENTACIÓN E INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.3 do prego de cláusulas administrativas. “10.3.–Criterios de adxudicación: A1) Proposición económica ofertada. As ofertas valoraranse de 0 ata 66 puntos. Outorgaráselle a puntuación máxima á oferta economicamente máis vantaxosa para o Concello, segundo o sinalado no parágrafo seguinte: As empresas clasificaranse inicialmente pola orde de mellor a peor, segundo o criterio do “prezo máis baixo”. Obtida a orde de prelación segundo o criterio anterior, outorgaráselle a puntuación máxima (66 puntos) á oferta máis baixa, aplicándolle ao resto das ofertas a fórmula seguinte, para determina-la súa puntuación: Pn = (Pm x Ob) / On Pn: puntuación da oferta. Pm: puntuación máxima posible. Ob: importe da oferta máis baixa. On: importe da oferta que hai que puntuar. A2) Melloras gratuítas. As ofertas valoraranse de 0 ate 10 puntos. Valoraranse as melloras gratuítas ofrecidas polas empresas licitadoras asignándolle puntos a cada unha das melloras consideradas axeitadas ao contrato. – Realización de probas médicas para a identificación e a diagnose precoz do cancro de próstata (parámetro-indicador do PSA ou probas equivalentes) complementarias das probas médicas dos recoñecementos médicos-laborais: 1 punto. – Realización de probas médicas citolóxicas complementarias das probas que se inclúen nos recoñecementos médico-laborais: 1 punto. – Realización de probas médicas para a identificación, cribado e a diagnose precoz do cancro colorrectal (proba de detección de sangue oculta en feces) para a prevención da súa incidencia no persoal municipal con idades de 50 anos ou máis: 1 punto. – Impartición e certificación de formación en materia preventiva para o persoal municipal na modalidade a distancia, semi-presencial ou en liña, durante o período que dure o contrato, e que sexa equivalente á formación preventiva presencial e obrigatoria que xa está incluída no contrato: 2 puntos. – Impartición e certificación de 2 edicións anuais de cursos presenciais de primeiros auxilios, de 3 horas de duración por cada edición, a realizar por cada ano de contrato, e impartido por persoal sanitario e con prácticas de soporte vital básico, RCP e desfibriladores semiautomáticos: 1 punto. – Realización a cargo do adxudicatario de tratamentos de fisioterapia, naqueles casos nos que segundo o criterio diagnóstico do médico do traballo existan limitacións, restricións ou incompatibilidades para o posto de traballo dos traballadores municipais por causa das circunstancias persoais de saúde e cando segundo o criterio do médico do traballo, resulten axeitados estes tratamentos como medida de control e prevención dos riscos, e de recuperación das capacidades e aptitudes para desenvolver as actividades do posto de traballo, e para a protección da saúde fronte aos riscos no posto: 2 puntos. – Realización a cargo do adxudicatario de terapias ou tratamentos de apoio psicolóxico nos casos nos que segundo o criterio diagnóstico do médico do traballo, poidan existir limitacións, restricións ou incompatibilidades para o posto de traballo por razón do estado de saúde e cando segundo o criterio do médico do traballo resulte axeitado como medida de prevención e control dos riscos, e de recuperación das capacidades e aptitudes para desenvolver as actividades do posto, e para a protección da saúde fronte aos riscos do estrés ou da tensión no ambiente laboral: 2 puntos. A3) Proximidade do centro médico-sanitario do licitador para a realización dos recoñecementos médicos do persoal do Concello. As ofertas valoraranse ate 24 puntos. Valorarase a proximidade do centro médico-sanitario do licitador que conste na documentación da oferta e proposta técnica presentada e dentro do cal se realizarán os recoñecementos médicos do persoal municipal. Darase maior puntuación ás ofertas técnicas dos licitadores que dispoñan dun centro médico-sanitario máis próximo ao concello. Tomarase como punto de partida o edificio da casa do concello. Polo tanto, valorarase con maior puntuación a aqueles licitadores que na súa proposta técnica dispoñan e ofrezan un centro médico-sanitario fisicamente máis próximo ao edificio principal do concello (edificio do Pazo de Raxoi na Praza do Obradoiro, s/n), e que polo tanto permitirán a realización dos recoñecementos médicos do persoal coa menor perda de tempo de traballo en desprazamentos. – A unha distancia inferior a 1 km ……………………………….…………. 24 puntos – A unha distancia de 1 km ou máis e inferior a 2 km ……………. 20 puntos – A unha distancia de 2 km ou máis e inferior a 3 km ……………. 15 puntos – A unha distancia de 3 km ou máis e inferior a 6 km ……………. 10 puntos – A unha distancia de 6 km ou máis ………………………….……. 5 puntos Aos efectos da aplicación deste criterio, non se valorará a aquel licitador cuxo centro médico para a realización dos recoñecementos médico-laborais non sexa perfectamente identificable e do cal non conste claramente o seu enderezo na documentación da oferta e proposta presentada.” GARANTÍA DEFINITIVA: 5% do importe de adxudicación. APERTURA DE PLICAS: O lugar e datas de apertura dos sobres que conteñen os diferentes criterios de adxudicación a valorar nesta licitación, anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 09 de maio de 2016. O ALCALDE Asdo.: Martiño Noriega Sánchez